Weduwee van Nobelprys-wenner eindelik vry | Netwerk24
Weduwee van Nobelprys-wenner eindelik vry
10 Julie 2018 09:58
Byna 'n jaar na sy dood het die Chinese Nobelpryswenner Liu Xiaobo (61), se weduwee, Liu Xia, toestemming gekry om die land te verlaat.
BBC berig Xia is sedert 2010, toe haar man sy Nobelprys gewen het, onder huisarres.
Die Nobelprys vir vrede is aan hom toegesê vir sy lewenslange stryd om demokratiese hervorming, 'n jaar nadat hy tot 11 jaar tronkstraf gevonnis is weens aanhitsing om die regering omver te werp.
Liu Xia Foto: Reuters
Hy het op 13 Julie verlede jaar sy stryd teen kanker verloor. Hy is in 'n hospitaal in Shenjang vir lewerkanker behandel terwyl hy tronkstraf uitgedien het.
The Guardian berig Xia het reeds Beijing verlaat en was Dinsdagoggend op 'n vlug op pad na Duitsland om " 'n nuwe lewe te begin", luidens 'n inskrywing deur haar broer, Liu Hui.